laion/Wikipedia-Exotic huggingface dataset:
প্যাট্রিশিয়া আর্কেট

প্যাট্রিশিয়া আর্কেট (ইংরেজি: Patricia Arquette; জন্ম: ৮ই এপ্রিল, ১৯৬৮) হলেন একজন মার্কিন অভিনেত্রী। অভিনয় জীবনে তিনি একটি একাডেমি পুরস্কার, একটি গোল্ডেন গ্লোব পুরস্কার, একটি বাফটা পুরস্কার, একটি স্ক্রিন অ্যাক্টরস গিল্ড পুরস্কার, একটি ক্রিটিকস চয়েস চলচ্চিত্র পুরস্কার, একটি স্যাটেলাইট পুরস্কার, একটি ইন্ডিপেন্ডেন্ট স্পিরিট পুরস্কার এবং একটি এমি পুরস্কার লাভ করেন। চাক রাসেল পরিচালিত আ নাইটমেয়ার অন এল্ম স্ট্রিট থ্রি: ড্রিম ওয়ারিয়রস (১৯৮৭) চলচ্চিত্রে ক্রিস্টেন পার্কার চরিত্র অভিনয়ের মধ্য দিয়ে তার বড় পর্দায় অভিষেক হয়। তার অন্যান্য উল্লেখযোগ্য চলচ্চিত্র হল টনি স্কটের ট্রু রোম্যান্স (১৯৯৩), টিম বার্টনের এড উড (১৯৯৪), ডেভিড ও. রাসেলের ফ্লার্টিং উইথ ডিজাস্টার (১৯৯৬), ডেভিড লিঞ্চের লস্ট হাইওয়ে (১৯৯৭), স্টিভেন ফ্রেয়ার্সের দ্য হাই-লো কান্ট্রি (১৯৯৮), মার্টিন স্কোরসেজির ব্রিংগিং আউট দ্য ডেড (১৯৯৯) এবং অ্যান্ড্রু ডেভিসের হোলস্‌ (২০০৩)। রিচার্ড লিংকলেটারের ২০০২ থেকে ২০১৪ পর্যন্ত চিত্রায়িত বয়হুড (২০১৪) চলচ্চিত্রে অভিনয়ের জন্য তিনি সমাদৃত হন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব, বাফটা, ক্রিটিকস চয়েস, স্ক্রিন অ্যাক্টরস গিল্ড, স্যাটেলাইট ও ইন্ডিপেন্ডেন্ট স্পিরিট পুরস্কারসহ আরও অন্যান্য সমালোচনামূলক পুরস্কার লাভ করেন। টেলিভিশনে তিনি মিডিয়াম (২০০৫-১১) টেলিভিশন ধারাবাহিকে কাজ করে প্রশংসিত হন এবং ২০০৫ সালে নাট্য ধারাবাহিকে অনন্য কেন্দ্রীয় অভিনেত্রী বিভাগে প্রাইমটাইম এমি পুরস্কার লাভ করেন এবং আরও একবার মনোনয়ন লাভ করেন। এছাড়া এই ধারাবাহিকে তার ভূমিকার জন্য তিনি তিনবার গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনি শোটাইম চ্যানেলের মিনি ধারাবাহিক এসকেপ অ্যাট ড্যানমোরা (২০১৮)-এ জয়েস মিচেল চরিত্রে অভিনয় করে সেরা মিনি ধারাবাহিক বা টিভি চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। "Patricia Arquette" (ইংরেজি ভাষায়)। টিভি গাইড। সংগ্রহের তারিখ ৮ এপ্রিল ২০১৮।  "অস্কারে সেরা সহ-অভিনেত্রী প্যাট্রিসিয়া আর্কেট"। বাংলানিউজটোয়েন্টিফোর.কম। ২৩ ফেব্রুয়ারি ২০১৫। সংগ্রহের তারিখ ৮ এপ্রিল ২০১৮।  "Golden Globes 2019: See the full winners list"। এন্টারটেইনমেন্ট উয়িকলি (ইংরেজি ভাষায়)। ৬ জানুয়ারি ২০১৯। সংগ্রহের তারিখ ৭ জানুয়ারি ২০১৯।  উইকিমিডিয়া কমন্সে প্যাট্রিশিয়া আর্কেট সংক্রান্ত মিডিয়া রয়েছে। অলমুভিতে প্যাট্রিশিয়া আর্কেট ইন্টারনেট মুভি ডেটাবেজে প্যাট্রিশিয়া আর্কেট (ইংরেজি)
লিজি গ্রিনি

লিজি এনি গ্রিনি(জন্ম মে ১, ২০০৩) হলেন একজন মার্কিন অভিনেত্রী। তিনি মার্কিন শিশুতোষ চ্যানেল নিকেলোডিয়ন-এ প্রচারিত হাস্যরস দৃশ্যকাব্যের ধারাবাহিক নিকি, রিকি, ডিকি এন্ড ডওন-এ তার চরিত্র ডওন হার্পার" হিসেবে অভিনয় করার জন্য বিশেষ ভাবে পরিচিত। ২০১৪ সালের ১৩ই সেপ্টেম্বর, তাকে নিকি, রিকি, ডিকি এন্ড ডওন ধারাবাহিকে মূল ভূমিকায়, ডওন হার্পার চরিত্রে অভিনয় করতে দেখা যায়। "Major Life Advice from Nickelodeon Star Lizzy Greene"। Seventeen।  https://www.youtube.com/watch?v=Od7QSB0cNGs "Total Transformation: See Lizzy Greene's Red Carpet Evolution in 14 Pics"। Twist Magazine। ১৫ জুন ২০১৮ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১৮।  "সংরক্ষণাগারভুক্ত অনুলিপি"। ২৮ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৮।  ইন্টারনেট মুভি ডেটাবেজে লিজি গ্রিনি (ইংরেজি) টুইটারে লিজি গ্রিনি
পরিবর্তনশীল নিয়ম বিশ্লেষণ

ভাষাবিজ্ঞানে পরিবর্তনশীল নিয়ম বিশ্লেষণ (ইংরেজি: Variable rules analysis) বলতে সমাজভাষাবিজ্ঞান ও ঐতিহাসিক ভাষাবিজ্ঞান শাখায় ব্যবহৃত কতগুলি পরিসংখ্যানিক বিশ্লেষণ পদ্ধতির একটি সেট বোঝায়, যেগুলির সাহায্যে ব্যবহৃত ভাষার বিভিন্ন রূপের মধ্যে পার্থক্যের বিন্যাস (patterns of variation) বর্ণনা করা হয়। এই বিশ্লেষণকে অনেকসময় ভার্বরুল বিশ্লেষণ (Varbrul analysis)-ও বলা হয়, কেননা প্রধানত ভার্বরুল নামের একটি সফটওয়্যার দিয়েই এই পরিসংখ্যানিক গণনার কাজটি সম্পন্ন করা হয়। Varbrul কথাটি "variable rule" থেকে এসেছে। সমাজবিজ্ঞানী উইলিয়াম লাবভ ১৯৬০-এর দশকে শেষে ও ১৯৭০-এর দশকের শুরুতে এই পদ্ধতির তাত্ত্বিক দিকটি নিয়ে লেখেন। ১৯৭৪ সালে হেনরিয়েটা সিডারগ্রেন এবং ডেভিড সানকফ ধারণাটি গাণিতিকভাবে বাস্তবায়ন করেন। যে ধরনের পরিস্থিতিতে বক্তারা একই অর্থবিশিষ্ট শব্দ বা বাক্যাংশ ভিন্ন ভিন্ন ভাবে উচ্চারণ করে থাকেন (তথা মুক্ত বৈচিত্র্য প্রদর্শন করেন), যেখানে তাদের বাচনিক ভিন্নতা (variation) বিভিন্ন প্রাতিবেশিক ফ্যাক্টর বা সামাজিক বৈশিষ্ট্যাবলীর উপর নির্ভর করে, সেই সমস্ত পরিস্থিতির একটি পরিমাণবাচক মডেল প্রদানের লক্ষ্যে "পরিবর্তনশীল নিয়ম বিশ্লেষণ" পদ্ধতিটি পরিকল্পনা করা হয়েছে। এই ধরনের পরিস্থিতিতে ভিন্নতা (variation) পুরোপুরি দৈব নয়, বরং নিয়ম-শাসিত, এবং একে "কাঠামোগত ভিন্নতা" (structured variation) বলা হয়। পরিবর্তনশীল নিয়ম বিশ্লেষণ পদ্ধতিতে পর্যবেক্ষণলব্ধ টোকেন সংখ্যার উপর ভিত্তি করে এমনভাবে একটি বহুচলকীয় পরিসংখ্যানিক মডেল গণনা করা হয়, যাতে প্রতিটি নিয়ন্ত্রক ফ্যাক্টরের সাথে একটি সাংখ্যিক ভার (numerical factor weight) সংযুক্ত করা সম্ভব এবং এভাবে প্রতিটি ভাষিক রূপের সম্ভাবনা কীভাবে একেকটি ফ্যাক্টর দ্বারা প্রভাবিত হয়, তার বর্ণনা করা সম্ভব হয়। একটি সর্বোচ্চ সম্ভাবনা অ্যালগোরিদমের (maximum likelihood algorithm) সাহায্যে ধাপভিত্তিক লজিস্টিক নির্ভরণের (stepwise logistic regression) সাহায্যে এই ভার সংযুক্তকরণের কাজটি সম্পাদন করা হয়। যদিও পরিবর্তনশীল নিয়ম বিশ্লেষণের জন্য প্রয়োজনীয় গণনার কাজগুলি সাধারণ পরিসংখ্যানিক কাজে ব্যবহৃত যেকোন প্রচলিত সফটওয়্যার যেমন এসপিএসএস দিয়েই করে নেয়া যায়, তা সত্ত্বেও এটি ভাষাবিজ্ঞানীদের চাহিদার জন্য বিশেষভাবে নির্মিত একটি সফটওয়্যার দিয়েই সম্পন্ন করা হয়। এই সফটওয়্যারটির নাম ভার্বরুল (Varbrul)। ডেভিড সানকফ এর আদি সংস্করণটি রচনা করেছিলেন। বর্তমানে এটি ম্যাক ওএস ও মাইক্রোসফট উইন্ডোজ সিস্টেমের জন্য বিনামূল্যের সফটওয়্যার হিসেবে গোল্ডভার্ব (Goldvarb) নামে ওয়েবে পাওয়া যাচ্ছে। পরিবর্তনশীল নিয়ম দৃষ্টিভঙ্গি প্রায়ই সমাজবৈজ্ঞানিক গবেষণায় ভাষাংশ বা কর্পাস উপাত্তের বিশ্লেষণে ব্যবহার করা হয়। সময়ের সাথে সাথে ভাষার পরিবর্তন একটি বাক-সম্প্রদায়ের কাঠামোগত ভিন্নতার বিন্যাসে কীভাবে রূপায়িত হয়, এ সংক্রান্ত গবেষণাতে এই পদ্ধতি বিশেষভাবে প্রয়োগ করা হয়। Cedergren, H.; and Sankoff, D. (1974). Variable rules: Performance as a statistical reflection of competence. Language, 50, 333-355. "ভার্বরুল ডাউনলোড পাতা"। ১৭ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০০৭।  Tagliamonte, S. (2006). Analysing Sociolinguistic Variation. Cambridge: Cambridge University Press.
কাউখালী উপজেলা

কাউখালী উপজেলা নামে বাংলাদেশে দুইটি উপজেলা রয়েছে। যথা: কাউখালী উপজেলা, পিরোজপুর কাউখালী উপজেলা, রাঙ্গামাটি এটি বাংলাদেশের উপজেলা সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বাংলা ভাষার ভারতীয় টেলিভিশন চ্যানেলের তালিকা

নিচে ভারতে বাংলা ভাষার ভারতীয় টেলিভিশন চ্যানেলের তালিকা। ডিডি বাংলা আকাশ আট কালার্স বাংলা রূপসী বাংলা সনি আট স্টার জলসা স্টার জলসা এইচডি জি বাংলা জি বাংলা এইচডি সান বাংলা ২৪ ঘণ্টা এবিপি আনন্দ টিভি৯ বাংলা চ্যানেল ১০ চ্যানেল দিনরাত হাই নিউজ ওঙ্কার অনলি ট্রুথ কলকাতা টিভি নিউজ টাইম আমার বাংলা তারা নিউজ আনন্দ বার্তা নিউজ ভ্যানগার্ড আর প্লাস জলসা মুভিজ জি বাংলা সিনেমা খুশবু বাংলা আমার সিনেমা নিকেলোডিয়ন বাংলা সনি ইয়েই বাংলা রঙিন টিভি সঙ্গীত বাংলা তারা মিউজিক মিউজিক এফ ফাটাফাটি ধুম মিউজিক বাংলা টকিজ
কাউখালী থানা, রাঙ্গামাটি

কাউখালী থানা বাংলাদেশের রাঙ্গামাটি জেলার অন্তর্গত কাউখালী উপজেলার একটি থানা। কাউখালী থানা প্রতিষ্ঠিত হয় ১৯৭৬ সালে। কাউখালী উপজেলার ৪টি ইউনিয়নের প্রশাসনিক কার্যক্রম কাউখালী থানার আওতাধীন। ইউনিয়নসমূহ: ১নং বেতবুনিয়া ২নং ফটিকছড়ি ৩নং ঘাগড়া ৪নং কলমপতি কাউখালী উপজেলা রাঙ্গামাটি জেলা "কাউখালী থানা-"। police.kawkhali.rangamati.gov.bd।  "কাউখালী উপজেলা-"। kawkhali.rangamati.gov.bd। [স্থায়ীভাবে অকার্যকর সংযোগ]
কাউখালী থানা

কাউখালী থানা নামে বাংলাদেশে ২টি থানা রয়েছে। যথা: কাউখালী থানা, পিরোজপুর; কাউখালী থানা, রাঙ্গামাটি। এটি বাংলাদেশের থানা সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
হীরা পান্না

হীরা পান্না (হিন্দি: हीरा पन्ना) হচ্ছে ১৯৭৩ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির লেখক, প্রযোজক এবং পরিচালক ছিলেন দেব আনন্দ, এই চলচ্চিত্রে ছিলেন দেব আনন্দ, জিনাত আমান, রাখী, রহমান, জীবন, এ কে হাঙ্গাল, প্যানতাল এবং ধীরাজ কুমার। চলচ্চিত্রটির সঙ্গীত পরিচালনায় ছিলেন রাহুল দেব বর্মণ। হীরা (দেব আনন্দ) এর জীবনে দুটি গুরুত্বপূর্ণ জিনিসের একটি হচ্ছে আলোকচিত্র গ্রহণ এবং এয়ার-হোস্টেস রীমা (রাখী) এর জন্য তার ভালোবাসা। রীমা একটি বিমান দূর্ঘটনায় মারা গেলে হীরা তার আলোকচিত্র শখ নিয়ে আবার ব্যস্ত হয়ে পড়ে তবে তাকে ভুলতে পারেনা। একদা রাজা সাব (রহমান) নামের এক ধনাঢ্য ব্যক্তির একটি অনুষ্ঠানে হীরা ছবি তুলছিলো, ঐ অনুষ্ঠানে একটি ডায়মন্ড চুরী হয় পান্না (জিনাত আমান) দ্বারা, সে ওটা চুরি করে হীরার গাড়িতে লুকিয়ে রাখে। যখন হীরা জানতে পারে চুরির ব্যাপারে এবং সেই ডায়মন্ডটি তার কাছেই আছে তখন সে পান্নাকে পুলিশে ধরিয়ে দিতে চায় কিন্তু সে আবার জানতে পারে পান্না হচ্ছে তার মৃত প্রেমিকা রীমার ছোটো বোন। দেব আনন্দ - হীরা ভাণ্ডারী জিনাত আমান - পান্না রাখী - রীমা রহমান - রাজা সাব জীবন - হরি প্যানতাল - কমল সুধীর - কামরান শীতল - রত্ন এ কে হাঙ্গাল - দিওয়ান করণ সিং মনমোহন - বীরু ম্যাক মোহন - অনিলের আলোকচিত্রকারী ধীরাজ কুমার - অনিল পরিচালক - দেব আনন্দ লেখক - দেব আনন্দ, সুরাজ সানিম (অতিরিক্ত সংলাপ) প্রযোজক - দেব আনন্দ, কল্পনা কার্তিক (সহকারী) সম্পাদক - বাবু শেখ, অশোক বান্ডেকর (সহকারী), অচ্ছুৎ গুপ্ত (কালার কনসালট্যান্ট) সিনেমাটোগ্রাফার - ফলি মিস্ত্রি আর্ট ডাইরেক্টর - টি কে দেসাই প্রোডাকশন কম্পানি - নবকেতন ইন্টারন্যাশনাল ফিল্মস প্রোডাকশন ম্যানেজার - রশিদ আব্বাসী, কুমার ডি ভুটানি, আর এস মনিয়ান, মনোহর, এন মেহরা সহকারী পরিচালক - বিশ্বমিত্র আদিল, গোগি আনন্দ সহকারী আর্ট ডাইরেক্টর - নানা, শরদ পোল কসটিউম এবং ওয়ারড্রোব - অমরনাথ, বলচন্দ্র সঙ্গীত পরিচালক - রাহুল দেব বর্মণ সঙ্গীত সহকারী - বসুদেব চক্রবর্তী, মারুতী রাও, মনোহরী সিং গীতিকার - আনন্দ বকশী প্লেব্যাক গায়ক-গায়িকা - আশা ভোঁসলে, কিশোর কুমার, লতা মঙ্গেশকর 'বিনাকা গীতিমালার ১৯৭৪ সালের বার্ষিক তালিকায় "পান্না কি তামান্না হে" গানটিকে ১৪ নম্বরে রাখা হয়েছিলো। "Love woes!"। thehansindia.com। ফেব্রুয়ারি ১৯, ২০১৭।  "The Zeenat Spell"। livemint.com। ডিসেম্বর ২৭, ২০১৪।  "Kishore Kumar was the Mood of a Generation"। thewire.in।  ইন্টারনেট মুভি ডেটাবেজে হীরা পান্না (ইংরেজি)
মুগ

মুগ, মুং, মুঙ্গ্ বা মুঁগ লেগুম পরিবারের একটি উদ্ভিদ প্রজাতি। মুগের উৎপত্তিস্থল দক্ষিণ এশিয়া এবং দক্ষিণ-পূর্ব এশিয়ায়, যার মধ্যে ভারত, পাকিস্তান, বাংলাদেশ, নেপাল, মায়ানমার, থাইল্যান্ড, ফিলিপাইন, ইন্দোনেশিয়া, চীন, এবং কোরিয়ায় মুগের ব্যাপক চাষ করা হয়। মুগ এছাড়াও পূর্ব ও মধ্য আফ্রিকা, ওয়েস্ট ইন্ডিজ, মার্কিন যুক্তরাষ্ট্র এবং অস্ট্রেলিয়াযর কিছু অংশে ফলানো হয়ে থাকে। মুগ একইসাথে মসলাদার এবং মিষ্টি খাবারের উপাদান হিসেবে ব্যবহার করা হয়। মুগ মূলত খাড়া বা অর্ধ-গড়ানো বর্ষজীবী গুল্ম যা বছরের পুরো সময় জুড়েই হলুদ ফুল এবং হালকা বাদামি রঙের বীজ ফলায়। সাধারণভাবে এশিয়া জুড়ে রান্নায় মুগ ব্যবহার করা হয়ে থাকে। গিনিসং মংগো, করলা এবং চিংড়ি দিয়ে রাঁধা মুগ ডাল মুগ ডাল ভাজি মুগ ডাল পালাক মুগ পাকন মুগ পাকোরা মুগ ডালের তৈরি মিষ্টান্ন "The Plant List: A Working List of All Plant Species"। সংগ্রহের তারিখ ১৩ জানুয়ারি ২০১৫।  Brief Introduction of Mung Bean. Vigna Radiata Extract Green Mung Bean Extract Powder Phaseolus aureus Roxb Vigna radiata L R Wilczek. MDidea-Extracts Professional. P054. http://www.mdidea.com/products/proper/proper05402.html ওয়েব্যাক মেশিনে আর্কাইভকৃত ১২ জুন ২০১৮ তারিখে "The World's Fastest Dictionary"। Vocabulary.com। সংগ্রহের তারিখ ২০১১-০৬-২৯।  মোঃ ইমদাদুল হক; নিশীথ কুমার পাল (২০১২)। "মুগ"। চৌধুরী, আমিরুল ইসলাম; জামাল, আহমেদ আবদুল্লাহ। বাংলাপিডিয়া (অনলাইন সংস্করণ সংস্করণ)। বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 984-32-0576-6। ওসিএলসি 52727562। সংগ্রহের তারিখ এপ্রিল ৯, ২০১৮।  উইকিমিডিয়া কমন্সে মুগ সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Vigna radiata বাংলাপিডিয়ায় মুগ "mung bean Vigna radiata"। ইন্টিগ্রেটেড ট্যাক্সোনোমিক ইনফরমেশন সিস্টেম। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "mung bean Vigna radiata var. radiata"। ইন্টিগ্রেটেড ট্যাক্সোনোমিক ইনফরমেশন সিস্টেম। উদ্ধৃতি টেমপ্লেট ইংরেজি প্যারামিটার ব্যবহার করেছে (link) How to make mung bean sprouts at home easy way - clean and safe
জায়েরজিনিয়ো

জায়েরজিনিয়ো (Jairzinho) প্রখ্যাত ব্রাজিলীয় ফুটবলার। ১৯৭০ সালের বিশ্বকাপ বিজয়ী ব্রাজিল দলের অত্যন্ত গুরুত্বপূর্ণ সদস্য। উক্ত বিশ্বকাপে ব্রাজিলের প্রথম খেলা থেকে শুরু করে ফাইনাল খেলা পর্যন্ত প্রতিটি ম্যাচে তিনি গোল করেন, যেটি একটি বিশ্বকাপ রেকর্ড। "Jair Ventura Filho 'Jairzinho' – Goals in International Matches"। rsssf.com। সংগ্রহের তারিখ মে ৬, ২০০৭।
জিফ-মান্ডেলব্রট বিধি

সম্ভাবনা তত্ত্ব ও পরিসংখ্যান শাস্ত্রে জিফ-মান্ডেলব্রট বিধি (Zipf-Mandelbrot law) একটি বিচ্ছিন্ন সম্ভাবনা বিন্যাস। এটি পারেটো-জিফ বিধি নামেও পরিচিত। এই বিধিটি ক্রমায়িত উপাত্তের (ranked data) উপর একটি শক্তি বিধি বিন্যাস (power-law distribution)। হার্ভার্ড বিশ্ববিদ্যালয়ের ভাষাবিজ্ঞানী অধ্যাপক জর্জ কিংসলি জিফ এবং গণিতবিদ বেনোয়া মান্ডেলব্রট-এর নামে এই বিধির নামকরণ করা হয়েছে। জিফ অপেক্ষাকৃত সরলতর জিফের বিধি প্রস্তাব করেন এবং মান্ডেলব্রট পরবর্তীকালে জিফের বিধির সাধারণীকৃত রূপ দেন। সম্ভাবনা ভর ফাংশনটি এরকম: f ( k ; N , q , s ) = 1 / ( k + q ) s H N , q , s {\displaystyle f(k;N,q,s)={\frac {1/(k+q)^{s}}{H_{N,q,s}}}} যেখানে H N , q , s {\displaystyle H_{N,q,s}} নিচের সমীকরণ থেকে পাওয়া যায়: H N , q , s = ∑ i = 1 N 1 ( i + q ) s {\displaystyle H_{N,q,s}=\sum _{i=1}^{N}{\frac {1}{(i+q)^{s}}}} যেটিকে একটি হারমোনিক সংখ্যার একটি সাধারণীকৃত রূপ ধরা যাতে পারে। N {\displaystyle N} যখন অসীমের দিকে অগ্রসর হয়, ফাংশনটির সীমাস্থ মান হয় হারউইৎস জিটা ফাংশন ζ ( q , s ) {\displaystyle \zeta (q,s)} । সসীম N {\displaystyle N} এবং q = 0 {\displaystyle q=0} -এর জন্য জিফ-মান্ডেলব্রট বিধি জিফের বিধি-তে পরিণত হয়। আর অসীম N {\displaystyle N} এবং q = 0 {\displaystyle q=0} -এর জন্য এটি জিটা বিন্যাস-এর রূপ ধারণ করে। যেকোন দৈব চয়িত কর্পাস বা ভাষাংশে শব্দগুলির ঘটনসংখ্যা অনুযায়ী বিন্যাস সাধারণত একটি শক্তি বিধি বিন্যাস। এই বিধিটি জিফের বিধি নামে পরিচিত। B. Mandelbrot (১৯৬৫)। "Information Theory and Psycholinguistics"। B.B. Wolman and E. Nagel। Scientific psychology। Basic Books।  Z. K. Silagadze: Citations and the Zipf-Mandelbrot's law[স্থায়ীভাবে অকার্যকর সংযোগ] NIST: Zipf's law W. Li's References on Zipf's law Gelbukh and Sidorov 2001: Zipf and Heaps Laws’ Coefficients Depend on Language ওয়েব্যাক মেশিনে আর্কাইভকৃত ২৪ ফেব্রুয়ারি ২০২১ তারিখে
অবস্থান্তর ধাতু

রসায়নশাস্ত্রে অবস্থান্তর ধাতু বা অবস্থান্তর বস্তুর দুই ধরনের ব্যাখ্যা আছে: এটি সাধারণভাবে পর্যায় সারণির d-ব্লকের যে কোন উপাদানকে বুঝাতে ব্যবহৃত হয়, যার মধ্যে জিঙ্ক, ক্যাডমিয়াম ও পারদ অন্তর্ভুক্ত। এটি পর্যায় সারণিতে গ্রুপ ৩ থেকে ১২ পর্যন্ত প্রতিনিধিত্ব করে। আরো বিশদভাবে IUPAC সংজ্ঞানুসারে অবস্থান্তর ধাতু হল, কোন উপাদান যার অণুতে অসম্পূর্ণ d উপস্তর থাকে, অথবা যার কোন সুস্থিত ক্যাটায়নে অসম্পূর্ণ d-উপস্তর থাকে। এই সংজ্ঞানুসারে জিঙ্ক, ক্যাডমিয়াম ও মার্কারি অবস্থান্তর ধাতু নয়। কেননা তাদের কনফিগারেশন d10 এই উপাদানগুলোর মাত্র কয়েকটি অবস্থান্তর প্রজাতির আয়নে আংশিকভাবে পূর্ণ d উপস্তর থাকে এবং কেবল মার্কারির ক্ষেত্রে Hg22+ দেখা যায় যা আংশিকভাবে পূর্ণ উপস্তর ঠিকভাবে গঠন করে না যা শেষোক্ত সংজ্ঞার বিরোধী। এগুলি সন্ধিগত মৌল নামেও পরিচিত। প্রথম সংজ্ঞাটি সাধারণ এবং প্রচলিত। অবস্থান্তর মৌলগুলোর অনেক বিশেষ বৈশিষ্ট্য তাদের আংশিক পূর্ণ d-সাবশেলের কারণে হয়ে থাকে। পর্যায় সারণির অন্যান্য অংশ থেকে d-ব্লক মৌলসমূহ কম পর্যায় ধর্মবিশিষ্ট। এদের ক্ষেত্রে ব্যালেন্সের পরিবর্তন না হওয়ায় অণূতে যুক্ত ইলেকট্রনটি সর্ববহিঃস্থ শেলে না গিয়ে ভেতরের শেলে গমন করে। ফলে এর শিল্ড শক্তিশালী হয়। প্রথম সংজ্ঞানুসারে অবস্থান্তর ধাতু হল ৪০ টি রাসায়নিক উপাদান যা পর্যায় সারণির ২১ থেকে ৩০, ৩৯ থেকে ৪৮, ৭১ থেকে ৮০ এবং ১০৩ থেকে ১১২ নম্বর অবস্থানে অবস্থিত। “অবস্থান্তর” শব্দটি পর্যায় সারণিতে তাদের অবস্থানের কারণে এসেছে। চারবার আবির্ভূত হবার প্রত্যেক ক্ষেত্রে এই উপাদানগুলির d অরবিটালে একটি করে ইলেকট্রন যোগ করার প্রতিনিধিত্ব করে। এভাবে করে অবস্থান্তর ধাতু গ্রুপ ২ উপাদান ও গ্রুপ ১৩ উপাদানগুলোর পরিবর্তনের প্রতিনিধিত্ব করে। d উপশক্তিস্তর > p উপশক্তিস্তর। অবস্থান্তর পদার্থসমূহ উচ্চ প্রসারণ শক্তি, ঘনত্ব, গলনাঙ্ক ও স্ফুটনাঙ্ক বিশিষ্ট। এর মূলে d অরবিটালের মেটাল ল্যাটিসের ভিতরে ইলেকট্রনগুলোর ডিলোকালাইজ হবার ক্ষমতা। অবস্থান্তর ধাতুর কিছু সাধারণ বৈশিষ্ট্য নিম্নরূপ: প্রায়শ রঙিন যৌগ গঠন করে। পরিবর্তনশীল যোজনী থাকে। অন্তত একটি যৌগে অসম্পূর্ণ d-উপকক্ষ থাকে। (১০টি ইলেক্ট্রন থাকে না) সাধারণত ভাল বিরঞ্জক। সাধারণ তাপমাত্রায় তামাটে-নীল (তামা ও সোনা ব্যতীত)। সাধারণ তাপমাত্রায় কঠিন। জটিল আয়ন গঠন করে। প্যারাম্যাগনেটিক ধর্ম প্রদর্শন করে। অবস্থান্তর ধাতু গুলো ভাল হোমোজিনিয়াস ও হেটেরোজিনিয়াস অনুঘটক তৈরি করে। উদাহরণস্বরূপ, আয়রন হেবার পদ্ধতিতে ও ভ্যানডিয়াম (V) অক্সাইড কণ্ট্যাক্ট পদ্ধতির জন্য ব্যবহার হয়। মার্জারিন তৈরিতে নিকেল এবং নাইট্রিক এসিডের প্রস্তুতি দ্রুততর করতে প্লাটিনাম ব্যবহার ঘটে। এর কারণ হল পরিবর্তনশীল যোজনী থাকার কারণে এরা কোন বিক্রিয়ার মাঝপথে বিভিন্ন যৌগ গঠন করে যার ফলে কমশক্তি খরচ হয় ও বিক্রিয়াটি সংক্ষিপ্তভাবে বিকল্প পথে সংঘটিত হতে পারে। Cotton, F. Albert; Wilkinson, G.; Murillo, C. A. (1999). Advanced Inorganic Chemistry (6th ed.). New York: Wiley. "সংরক্ষণাগারভুক্ত অনুলিপি"। ৮ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০০৭।
ঘাগড়া ইউনিয়ন

ঘাগড়া ইউনিয়ন নামে বাংলাদেশে মোট ৪টি ইউনিয়ন রয়েছে। যথা: ঘাগড়া ইউনিয়ন, কাউখালী; (রাঙ্গামাটি জেলা) ঘাগড়া ইউনিয়ন, পূর্বধলা; (নেত্রকোণা জেলা) ঘাগড়া ইউনিয়ন, ময়মনসিংহ সদর; (ময়মনসিংহ জেলা) ঘাগড়া ইউনিয়ন, মিঠামইন; (কিশোরগঞ্জ জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নবদ্বীপের গাজন

নবদ্বীপ গাজন বা নবদ্বীপের গাজন নদিয়ার নবদ্বীপে পালিত একটি বাঙালি হিন্দু লোকোৎসব। গাজন বাংলা জুড়ে হলেও নবদ্বীপের গাজন স্বতন্ত্রভাবে পালিত হয়। এই উৎসব শিব, নীল, মনসা ও ধর্মঠাকুরের পূজাকেন্দ্রিক উৎসব। বাংলা হিন্দু পঞ্জিকা অনুসারে চৈত্র মাসের শেষ সপ্তাহ জুড়ে সন্ন্যাসী বা ভক্তদের মাধ্যমে শিবের গাজন অনুষ্ঠিত হয়। চৈত্র সংক্রান্তিতে চড়ক পূজার সঙ্গে এই উৎসবের সমাপ্তি ঘটে। নবদ্বীপের গাজন বিভিন্ন পর্বে বিভক্ত। ছয় গাজন, সাত গাজন ও আট গাজন নামে নানা ভাবে পালিত হয়। এরমধ্যে আটগাজন সবথেকে উল্লেখযোগ্য দিন। সাত গাজন নবদ্বীপের গাজন উৎসবের একটি বিশেষ দিন। এই দিন সন্ন্যাসীরা অড়হর গাছ দিয়ে তৈরি মশাল তৈরি করেন। সন্ধ্যার পর সেই মশাল জ্বালিয়ে চৌডলে শিবকে সাজিয়ে হাউডা আদায় করতে করতে যোগনাথ তলায় যায়। বাংলার লোকসংস্কৃতির অন্যতম বিষয় বাজনা এবং বাংলায় মূলত বিভিন্ন পূজা পার্বণে ঢাক ব্যবহার করা হয়। অন্যান্য বাদ্য যন্ত্রের মতোন ঢাকেও নানা ধরনের আওয়াজ করা হয়। একে বোল বলে। কালীপূজা বা দুর্গা পূজার ভাসানের মতোন গাজনেরও বিশেষ বোল আছে। গাজনের সময় সেই বিশেষ বোলে ঢাক বাজানো হয়। চৌডল হলো অনেকটা পালকির মতো। এটিকে বেয়াড়ারা বহন করে নিয়ে চলে। গাজনের নানা অনুষ্ঠানে শিবকে এক স্থান থেকে অপর স্থানে নিয়ে যাওয়ার জন্য ব্যবহার করা হয়। নানা ধরনের চৌডল হয়। যেমন, নবরত্ন চৌডল, বিয়ের চৌডল, হাউদা সংগ্রহের চৌডল ইত্যাদি। বুড়োশিবের চৌডল: বুড়োশিবের দুটি চৌডল আছে। একটি বৃত্তি আদায় বা হাউডা সংগ্রহের ও অপরটি বিয়ের চৌডল। যোগনাথ শিব: যোগনাথ শিবের চারটি চৌডল। সেগুলি হলো, হাউডা সংগ্রহের, নীল পূজার, বিয়ের ও একটি নবরত্ন চৌডল। নবরত্ন চৌডলটি বাংলার মন্দির শিল্পরীতির উপর ভিত্তি করে নির্মাণ করা হয়েছে। "অতীত, ঐতিহ্য আর ভবিষ্যতের নগরী নবদ্বীপ - Bengali Amader Bharat"। Dailyhunt (ইংরেজি ভাষায়)। সংগ্রহের তারিখ ২০১৯-০৩-০৯।
জুয়েল থিফ

জুয়েল থিফ হচ্ছে ১৯৬৭ সালে মুক্তিপ্রাপ্ত একটি হিন্দি চলচ্চিত্র যেটি গোয়েন্দা এবং থ্রিলার-অপরাধ কাহিনী ধাঁচের ছিলো, চলচ্চিত্রটির পরিচালক ছিলেন বিজয় আনন্দ। চলচ্চিত্রটিতে মুখ্য ভূমিকায় ছিলেন দেব আনন্দ, বৈজয়ন্তীমালা এবং অশোক কুমার। এছাড়াও চলচ্চিত্রটিতে বন্ড গার্ল এর মত চারটি চরিত্রে তনুজা, হেলেন, ফারিয়াল এবং অঞ্জু মহেন্দ্রু অভিনয় করেন, সাথে অন্যান্য অভিনেতারা সহকারী ভূমিকায় ছিলেন। চলচ্চিত্রটি অভিনেতা দেব আনন্দ'র নিজের প্রযোজনা প্রতিষ্ঠান 'নবকেতন ফিল্মস' দ্বারা প্রযোজিত হয়েছিলো, এর আগে ১৯৬৫ সালে এই প্রতিষ্ঠানের আরেকটি চলচ্চিত্র গাইড মুক্তি পায়। জুয়েল থিফ বক্স অফিস হিট হয়েছিলো। জে এম বারোত চলচ্চিত্রটির জন্য 'ফিল্মফেয়ার বেস্ট সাউন্ড এওয়ার্ড' জেতেন। অভিনেত্রী তনুজা 'সেরা সহকারী অভিনেত্রী' ক্যাটাগরিতে ফিল্মফেয়ার এওয়ার্ডে মনোনয়ন পেয়েছিলেন। দেব আনন্দ - বিনয়/প্রিন্স অমর বৈজয়ন্তীমালা - শালিনী 'শালু' সিং তনুজা - অঞ্জলি নাথ 'অঞ্জু' হেলেন - হেলেন ফারিয়াল - জুলী অঞ্জু মহেন্দ্র - নীনা নাজির হুসেইন - পুলিশ কমিশনার সাপ্রু - শেঠ বিশ্মভর নাথ শচীন - শিশু সিং "Revisiting Jewel Thief"। Rediff। ১৭ জানুয়ারি ২০০৩।  "BoxOffice India.com"। ৭ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৮।  "1st Filmfare Awards 1953" (পিডিএফ)। ১২ জুন ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ এপ্রিল ২০১৮।  ইন্টারনেট মুভি ডেটাবেজে জুয়েল থিফ (ইংরেজি)
বেথুয়াডহরী রেলওয়ে স্টেশন

বেথুয়াডহরী রেলওয়ে স্টেশন হল পূর্ব রেল জোনের শিয়ালদহ-রাণাঘাট-কৃষ্ণনগর-লালগোলা রেলপথের একটি গ্রামীণ রেলওয়ে স্টেশন। ভারতের পশ্চিমবঙ্গ রাজ্যের নদিয়া জেলার অন্তর্গত স্টেশনটি বেথুয়াডহরী, নাকাশীপাড়া এবং পার্শ্ববর্তী এলাকায় রেল পরিষেবা প্রদান করে। যাত্রী ট্রেন (প্যাসেঞ্জার) ইএমইউ এবং এক্সপ্রেস ট্রেনগুলি রেলওয়ে স্টেশনের উপর দিয়ে যায়। প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। রাণাঘাট - লালগোলার শাখা রেলপথ ১৯০৫ সালে শিয়ালদহ রাণাঘাট রেলপথের একটি সম্প্রসারিত অংশ হিসেবে প্রতিষ্ঠিত হয়েছিল। এই রেলওয়ে স্টেশনটি বেথুয়াডহরী শহরে অবস্থিত। বেথুয়াডহরী ও শিয়ালদহের মধ্যবর্তী রেল দূরত্ব ১২৬ কিলোমিটার (৯৬ মাইল)। ভারতীয় রেলওয়ে দ্বারা দ্বৈত ট্র্যাকের বিদ্যুতায়ন এবং উদ্বোধনের পর, এই স্টেশনটি তিনটি প্ল্যাটফর্মে পরিবর্তিত ও পুনর্নির্মিত করা হয়েছিল। স্টেশনের মধ্য দিয়ে চলাচলকারী ট্রেনগুলির সংখ্যা ২২ টি। লালগোলা প্যাসেঞ্জার , হাজারদুয়ারী এক্সপ্রেস এবং ভাগীরথী এক্সপ্রেস ধনধান্য এক্সপ্রেস স্টেশনটিতে দাঁড়ায়। রাণাঘাট-লালগোলা বিভাগকে ২০১০ সালে বিদ্যুতায়িত করা হয়েছে। "Distance Summary"। alldistancebetween.com। সংগ্রহের তারিখ ১১ এপ্রিল ২০১৮।  "Eastern Bengal Railway"। irfca.org। সংগ্রহের তারিখ ১১ এপ্রিল ২০১৮। [স্থায়ীভাবে অকার্যকর সংযোগ] "Arrivals at BTY/Bethuadahari"। indiarailinfo.com। সংগ্রহের তারিখ ১১ এপ্রিল ২০১৮।  "Krishnanagar-Lalgola Railway Electrification"। projectstoday.com। সংগ্রহের তারিখ ১১ এপ্রিল ২০১৮।  The Indian Railways Fan Club। "History of Electrification"। সংগ্রহের তারিখ ১১ এপ্রিল ২০১৮।
বহরমপুর কোর্ট রেলওয়ে স্টেশন

বহরমপুর কোর্ট রেলওয়ে স্টেশন হল পূর্ব রেল জোনের শিয়ালদহ-রাণাঘাট-কৃষ্ণনগর-লালগোলা রেলপথের একটি রেলওয়ে স্টেশন। ভারতের পশ্চিমবঙ্গ রাজ্যের মুর্শিদাবাদ জেলার অন্তর্গত স্টেশনটি বহরমপুর এবং পার্শ্ববর্তী এলাকায় রেল পরিষেবা প্রদান করে। যাত্রী ট্রেন (প্যাসেঞ্জার) এবং এক্সপ্রেস ট্রেনগুলি রেলওয়ে স্টেশনের উপর দিয়ে যায়। প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। রাণাঘাট - লালগোলার শাখা রেলপথ ১৯০৫ সালে শিয়ালদহ রাণাঘাট রেলপথের একটি সম্প্রসারিত অংশ হিসেবে প্রতিষ্ঠিত হয়েছিল। বহরমপুর কোর্ট রেলওয়ে স্টেশন নামটিতে অতিতে বহরমপুর-এর ব্রিটিশ উচ্চারণ "বৈহমপুর" হিসাবে ছিল। এই রেলওয়ে স্টেশনটি মুর্শিদাবাদ শহরে অবস্থিত। বহরমপুর কোর্ট ও শিয়ালদহের মধ্যবর্তী রেল দূরত্ব ১৮৬ কিলোমিটার (১১৬ মাইল)। ভারতীয় রেলওয়ে দ্বারা দ্বৈত ট্র্যাকের বিদ্যুতায়ন এবং উদ্বোধনের পর, এই স্টেশনটি তিনটি প্ল্যাটফর্মে পরিবর্তিত ও পুনর্নির্মিত করা হয়েছিল। বহরমপুর কোর্টে রেলওয়ে স্টেশন পশ্চিমবঙ্গের বহরমপুর শহরে অবস্থিত। শিয়ালদহ-ব্যারাকপুর-নৈহাটি-কল্যাণী-রাণাঘাট-কৃষ্ণনগর-পলাশি-বেলডাঙ্গা-বহরমপুর-মুর্শিদাবাদ-জিয়াগঞ্জ-লালগোলার মধ্য দিয়ে রেলপথটি অগ্রসর হয়েছে। স্টেশন শিয়ালদহ রেলওয়ে স্টেশন থেকে ১৮৬ কিলোমিটার (১১৬ মাইল) দূরে মুর্শিদাবাদ জেলায় অবস্থিত। এই রেলওয়ে স্টেশনটি মুর্শিদাবাদ ও পশ্চিমবঙ্গের গুরুত্বপূর্ণ রেলওয়ে স্টেশনগুলির একটি। এই স্টেশনটি মুর্শিদাবাদ জেলার সর্বাধিক অংশের থেকে যাত্রী ব্যবহার করেন কলকাতায় পৌঁছানোর জন্য। বহরমপুর কোর্ট থেকে কিছু গুরুত্বপূর্ণ ট্রেন: শিয়ালদহ-লালগোলা মেমু (নৈহাটি-রাণাঘাট-কৃষ্ণনগর হয়ে) রাণাঘাট জং- লালগোলা ইএমইউ লোকাল কৃষ্ণনগর-লালগোলা ইএমইউ লোকাল শিয়ালদহ-লালগোলা ভাগীরথী এক্সপ্রেস কলকাতা-লালগোলার হাজারদুয়ারী এক্সপ্রেস কলকাতা-লালগোলার ধনো ধান্য এক্সপ্রেস শিয়ালদহ-লালগোলা প্যাসেঞ্জার (নৈহাটি-রাণাঘাট-কৃষ্ণনগর হয়ে) দ্বৈত রেল ট্র্যাক স্থাপন করার পর রেলওয়ে স্টেশনে ২ টি প্ল্যাটফর্ম রয়েছে। বর্তমানে দুটি নতুন প্ল্যাটফর্ম নির্মাণ করা হচ্ছে, কিছু নতুন ট্রেন স্টেশনটি অন্তর্ভুক্ত করা হবে। রাণাঘাট-লালগোলা বিভাগকে ২০১০ সালে বিদ্যুতায়িত করা হয়েছে। "Distance Summary"। alldistancebetween.com। সংগ্রহের তারিখ ১১ এপ্রিল ২০১৮।  "Eastern Bengal Railway"। irfca.org। সংগ্রহের তারিখ ১১ এপ্রিল ২০১৮। [স্থায়ীভাবে অকার্যকর সংযোগ] "Krishnanagar-Lalgola Railway Electrification"। projectstoday.com। সংগ্রহের তারিখ ১১ এপ্রিল ২০১৮।  The Indian Railways Fan Club। "History of Electrification"। সংগ্রহের তারিখ ১১ এপ্রিল ২০১৮।